  Майя Бывальцева Удмуртиын грипп вӧлмыны кутскем дырысен 219 адями черлаз. 17-тӥ толшоре со сярысь ивортэ Роспотребнадзорлэн элькунъя кивалтонниезлэн пресс-службаез. 9-тӥысен 13-тӥ толшорозь 52 учырын грипп лабораториосын зэматэмын. 48 адямилэн шараямын, А грипплэн (H3N2) вирусэз — «гонконг», эшшо 4 муртлэн — В грипплэн вирусэз. Черлан учыръёс пусъемын Вавож, Вотка, Кез, Кияса, Сюмси, Юкаменск, Якшур-Бодья, Яр ёросъёсын, озьы ик Ижкарын, Воткаын, Глазкарын, Сарапулын. Со дыр ӵоже кынман висёнъёсын но гриппен черламъёслэн лыдзы эпидеми гожез 68 процентлы ортчемын, кылем арын сярысь, со 1,6 поллы тросгес. Пуэдлы тужгес но сётско арлддоос (эпидеми гож 11 процентлы ортчемын) но 7014 аресъем пиналъёс (85 процент). Сюлмаськытӥсь югдур кылдэмын быдэс элькунын, Вавож, Дэбес, Кизнер, Юкаменск, Якшур-Бодья ёросъёсын сяна. Элькунысь тазалыкез утёнъя министерствоысь ӧнерчиос верамъя, кезьыт куазь вирус вӧлмонэз дугдытыны быгатэ. Нош шунытгес дыръя висисьёслэн лыдзы шуак будэ. Тегъёс: Тазалык Роспотребнадзор висён Удмуртия грипп тазалыкезутён  